Omul de afaceri Dan Adamescu (foto) - condamnat la 4 ani si 4 luni inchisoare, la inceputul lunii februarie a acestui an, pentru ca ar fi dat mita unor judecatori sindici de la TMB - a fost audiat, luni 5 octombrie 2015, la Inalta Curte de Casatie si Justitie, acolo unde se judeca apelul dosarului de coruptie judiciara. Adamescu a raspuns timp de o ora intrebarilor judecatoarei Rodica Cosma, presedinta completului (din care mai fac parte judecatoarele Anca Madalina Alexandrescu si Simona Cristina Nenita), sustinand ca nu recunoaste faptele pentru care a fost trimis in judecata si ca isi mentine declaratiile pe care le-a dat la parchet si la Curtea de Apel Bucuresti, in fata judecatorului Ciprian Ghita.

Omul de afaceri - condamnat pentru ca ar fi dat spaga judecatorilor sindici Ion Stanciu si Elena Roventa de la TMB prin intermediul lichidatorului judiciar Monica Borza cu scopul de a obtine solutii favorabile in mai multe procese in care SC Baumeister si alte firme din grupul sau cerusera insolventa - sustine ca in spatele acuzatiilor care ii sunt aduse s-ar afla anumite intelegeri care ar fi existat intre procurori ai DNA si anumiti martori si inculpati in cauza. In acest sens, Dan Adamescu i-a nominalizat pe Elena Daniela Firestain si Daniel Onute - director economic, respectiv consilier juridic in cadrul Baumeister -, care au calitate de martori, pe inculpata Monica Borza (aceasta nu are nicio legatura cu avocatul Remus Borza, fiind doar o coincidenta de nume), condamnata in prima instanta la o pedeapsa cu suspendarea executarii, dar si pe avocatul George Dumitru, cel care, asa cum ne amintim, s-a sinucis la cateva zeci de minute dupa ce fusese audiat la DNA in acest dosar, luni 19 mai 2014, aruncandu-se in fata trenului la statia de Metrou Universitate. Mai exact, miliardarul acuza ca martorul Daniel Onute ar fi facut „o intelegere cu procuratura, in care tema era 'Sa-l facem pe Adamescu', el fiind prins, cu acest avocat Dumitru, ca a tras bani din firma” si ca „Monica Borza si domnul avocat George Dumitru, amandoi, aveau o intelegere cu DNA-ul pentru a primi cu suspendare”.

Iata declaratia integrala data de omul de afaceri Dan Adamescu in fata instantei supreme:

Dan Adamescu: „Nu recunosc savarsirea niciuneia dintre cele doua infractiuni pentru care s-a dispus condamnarea mea la instanta de fond. Declaratiile pe care le-am dat in faza urmaririi penale si a judecatii mi le mentin integral”.

Judecatoarea Rodica Cosma: „Pe Monica Borza o cunoasteti?”

Dan Adamescu: „Nu”.

Judecatoarea Rodica Cosma: „Ati purtat discutii cu dansa?”

Dan Adamescu: „Niciodata”.

Judecatoarea Rodica Cosma: „Ce calitate aveti in Baumeister?”

Dan Adamescu: „Sunt presedintele Fundatiei PNG, cu sediul in Amsterdam, care este formata din peste 40 de firme, printre care si Baumeister, care, dupa deschiderea procedurii insolventei, a devenit Sigur Industrial Construct SRL”.

Judecatoarea Rodica Cosma: „Pe avocatul George Dumitru l-ati cunoscut?”

Dan Adamescu: „Da, in 2011, m-am uitat in agenda... Reprezenta societatea. El facea parte din Poppa si Asociatii - cu doi P. Dumneaei, doamna Poppa, venea mereu cu el. L-am cunoscut cu ocazia unui dosar de daune la Astra. Noi, primul contract l-am semnat cu doamna Poppa pe 30.000 de euro”.

Judecatoarea Rodica Cosma: „Se ocupa avocatul George Dumitru de aceste cauze (n.r. - de insolventa) aflate pe rolul Tribunalului Bucuresti?”

Dan Adamescu: „Da”.

Judecatoarea Rodica Cosma: „In ce calitate?”

Dan Adamescu: „El reprezenta Baumeister ca avocat in procesul asta de insolventa. El a facut un contract cu Baumeister si taia factura”.

Judecatoarea Rodica Cosma: „Ati purtat discutii cu el referitoare la dosarele de insolventa?”

Dan Adamescu: „Au avut loc doua discutii. Eu imi amintesc numai de una, in februarie 2014. Stiu ca la una dintre aceste intalniri a fost si domnul Onute, doamna Firestain si acest Dumitru”.

Judecatoarea Rodica Cosma: „Ce s-a discutat in cadrul acestei intalniri?”

Dan Adamescu: „Ca procesul de insolventa se prelungeste si ca vor mai fi niste costuri”.

Judecatoarea Rodica Cosma: „Onorariile dansului?”

Dan Adamescu: „Da”.

Judecatoarea Rodica Cosma: „Alte discutii in legatura cu aceste dosare cu Onute, Firestain si Dumitru?”

Dan Adamescu: „Eu tin minte de februarie 2014. Doamna Firestain sustine ca a mai avut loc una”.

Judecatoarea Rodica Cosma: „Stiti in ce conditii au fost scoase din Baumeister doua sume de bani, de 275.000 lei si 223.200 lei, si ce reprezinta ele?”

Dan Adamescu: „Onorariile domnului Dumitru. El a facut facturi”.

Judecatoarea Rodica Cosma: „De unde stiati ca sumele respective reprezinta onorariile domnului avocat George Dumitru?”

Dan Adamescu: „Din pozitia mea de presedinte din Olanda, primeam situatii cu costurile. Veneau facturile”.

Judecatoarea Rodica Cosma: „Cunoasteti daca sumele au ramas la avocat sau s-au dus pe un alt circuit? Cand ati aflat ca o parte din aceste sume au fost transferate in contul domnului Onute si al sotiei acestuia?”

Dan Adamescu: „Din rechizitoriul ala 500 de pagini”.

Judecatoarea Rodica Cosma: „Cum va explicati ca in declaratiile lui Onute si Firestain acestia sustin constant ca ati avut intalniri fie la sediul Astra, fie in alt loc, si ca dumneavoastra aveati cunostinta de acesti bani?”

Dan Adamescu: „Eu n-am vorbit niciodata cu omul asta (n.r. - cu referire la martorul Daniel Onute)”

Judecatoarea Rodica Cosma: „Cum va explicati ca cei doi au dat constant declaratii contrare celor sustinute de dumneavoastra? Care e explicatia dumneavoastra?”

Dan Adamescu: „Doamna Firestain sustine ca ea a discutat cu mine despre onorariu. Domnul Onute a facut o intelegere cu procuratura, in care tema era 'Sa-l facem pe Adamescu', el fiind prins, cu acest avocat Dumitru, ca a tras bani din firma. El si George Dumitru isi imparteau banii cash”.

Judecatoarea Rodica Cosma: „Ati purtat discutii cu dumneaei (n.r. - cu referire la martora Firestain) despre faptul ca urma sa fie audiata?”

Dan Adamescu: „Am avut un telefon in care am fost informat ca doamna Firestain urma sa fie audiata la DNA”.

Judecatoarea Rodica Cosma: „Dupa perchezitiile din 21 mai 2014, ati contactat-o pe doamna Firestain?”

Dan Adamescu: „Da, i-am contactat pe toti conducatorii firmelor”.

Declaratia lui Dan Adamescu asa cum a fost consemnata de grefier:

„Pe avocatul Dumitru George l-am cunoscut prin intermediul doamnei Poppa Lilica. In februarie 2014, la Intercontinental din cate imi amintesc, am avut o intalnire cu avocatul Dumitru George, dar si cu martorii Onute Daniel, consilier juridic in Baumeister, respectiv martora Firestain Daniela Elena, director economic al societatii. In cadrul discutiilor, avocatul Dumitru George a spus ca dosarele care privesc procedura insolventei Baumeister se prelungesc, ceea ce implica anumite costuri. Aceasta referire la 'costuri' am apreciat-o ca fiind onorariile ce urmau a fi percepute in continuare de avocatul Dumitru George, care reprezenta interesele in cauzele respective. In ceea ce priveste scoaterea din patrimoniul SC Baumeister a sumelor de 275.000 lei si 223.200 lei, fac precizarea ca, in reprezentarea mea, acestea erau onorariile cuvenite avocatului Dumitru George; la aceasta concluzie am ajuns lecturand facturile ce-mi erau puse la dispozitie trimestrial de catre martora Firestain Elena Daniela, iar pe aceste facturi era trecuta mentiunea 'onorariu'. Despre circuitul ulterior al celor doua sume, respectiv faptul ca o parte din ele a fost transferata de Dumitru George in contul martorului Onute si mai apoi in contul sotiei acestui martor, am aflat mult mai tarziu, dupa declansarea investigatiilor in prezenta cauza. Desi martorii Onute si Firestain sustin ca au avut loc mai multe intalniri si ca as fi avut reprezentarea ca parte din bani ajung la inculpatii Stanciu Ion si Roventa Elena (n.r. - judecatori sindici in cadrul TMB), precizez faptul ca acest lucru nu este real. Singura explicatie pe care o pot da e aceea ca martorul Onute Daniel a facut o intelegere cu parchetul, in conditiile in care acesta era implicat in sustragerea unor sume de bani din patrimoniul societatii, fiind implicat si avocatul Dumitru George. E adevarat ca, atunci cand au avut loc perchezitii la sediile firmelor – 21.05.2014 –, am purtat o discutie telefonica cu Firestain Elena Daniela, dar nu i-am sugerat sa adopte vreo atitudine sau alta in declaratia pe care urma sa o dea la parchet. Discutii similare am avut si cu ceilalti directori ai celorlalte firme perchezitionate, din cadrul grupului”.

Judecatoarea Rodica Cosma: „Cum va explicati ca dumneaei (n.r. - cu referire la martora Firestain) prezinta o cu totul alta situatie de fapt?”

Dan Adamescu: „In discutiile pe care le are cu Onute, in care Onute e provocator, prima intrebare a lui Firestain e 'Oare sefu' stie ce facem noi?'. Imi explic declaratiile martorei Firestain, in care sunt relatate alte imprejurari de fapt, prin aceea ca a fost retinuta 24 de ore”.

Dan Adamescu (revenire asupra declaratiei, la cererea judecatoarei Rodica Cosma, presedinte al completului): „Nu o cunosc pe inculpata Borza Monica. Intr-o discutie telefonica intre Onute si Borza, Onute afirma ca nici macar el nu are posibilitea de a 'intra la Adamescu', cu atat mai putin ar putea sa faciliteze intrarea lui Borza”.

Judecatoarea Rodica Cosma: „Pe langa cei doi martori – Onute si Firestain –, si inculpata Borza da declaratie in contradictie cu cele afirmate de dumneavoastra astazi... Cum va explicati?”

Dan Adamescu: „Doamna Monica Borza si domnul avocat George Dumitru, amandoi, aveau o intelegere cu DNA-ul pentru a primi cu suspendare. In acest fel explic faptul ca a relatat organelor judiciare implicarea mea in savarsirea celor doua infractiuni”.

Judecatoarea Rodica Cosma: „Doamna procuror, intrebari?

Procuroarea DNA: „Ati cerut date suplimentare la doamna Firestain cand ati vazut cele doua sume de bani, dat fiind ca acestea erau foarte mari?”

Dan Adamescu: „Avem sute de avocati. Unuia ii platim 3.000 de euro, altuia trebuie sa ii platim 300.000 de euro...”

Avocat: „Ati negociat cele doua contracte de asistenta juridica intre Baumeister Utilaje Echipamente si avocatul George Dumitru?”

Dan Adamescu: „Nu”.

Avocat: „V-a spus vreodata domnul Onute Daniel ca doamna Borza vrea o intalnire?”

Dan Adamescu: „Niciodata”.

Avocat: „Ati aflat ca Onute Daniel a ridicat avansul fara documente justificative?”

Dan Adamescu: „In perioada in care am fost arestat preventiv, am aflat ca Onute Daniel a retras 50.000 lei din contul Baumeister cu titlu de avans personal, titlu care era interzis”.